## Απλά αλκάνια Το μεθάνιο είναι το απλούστερο αλκάνιο. Το μόριό του αποτελείται από ένα άτομο άνθρακα και τέσσερα άτομα υδρογόνου. Το άτομο του άνθρακα ενώνεται με το κάθε ένα από τα άτομα του υδρογόνου μέσω απλών δεσμών. Το αιθάνιο είναι το επόμενο απλούστερο αλκάνιο μετά το μεθάνιο. Το μόριό του αποτελείται από δύο άτομα άνθρακα και έξι άτομα υδρογόνου. Τα δύο άτομα του άνθρακα ενώνονται μεταξύ τους με έναν απλό δεσμό. Το μόριο του προπανίου αποτελείται από τρία άτομα άνθρακα και οκτώ άτομα υδρογόνου. Το μόριο του βουτανίου αποτελείται από τέσσερα άτομα άνθρακα και δέκα άτομα υδρογόνου. Το βουτάνιο είναι το πρώτο μέλος της σειράς των αλκανίων που εμφανίζει ισομερή. Υπάρχουν δύο ισομερή αλυσίδας. Τα τέσσερα άτομα άνθρακα σε ευθεία αλυσίδα, βουτάνιο, ή τα τρία σε ευθεία αλυσίδα και ένα συνδεδεμένο με το κεντρικό άτομο άνθρακα της αλυσίδας (ισοβουτάνιο ή μεθυλοπροπάνιο).
Βουτάνιο | Ισοβουτάνιο
Το πεντάνιο, C5H12, έχει τρία ισομερή αλυσίδας: πεντάνιο, ισοπεντάνιο (μεθυλοβουτάνιο) και νεοπεντάνιο (διμεθυλοπροπάνιο).
Πεντάνιο | Ισοπεντάνιο (Μεθυλοβουτάνιο) | Νεοπεντάνιο (Διμεθυλοπροπάνιο)